----

----

I Πράξεις για την ισχύ των οποίων απαιτείται δημοσίευση

----

ΚΑΝΟΝΙΣΜΌΣ (ΕΚ) αριθ. 1332/2005 ΤΗΣ ΕΠΙΤΡΟΠΉΣ,

της 9ης Αυγούστου 2005,

σχετικά με την τροποποίηση του κανονισμού (ΕΚ) αριθ. 338/97 του Συμβουλίου για την προστασία των ειδών άγριας πανίδας και χλωρίδας με τον έλεγχο του εμπορίου τους

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 338/97 του Συμβουλίου, της 9 Δεκεμβρίου 1996, για την προστασία των ειδών της άγριας πανίδας και χλωρίδας με τον έλεγχο του εμπορίου τους (1), και ιδίως το άρθρο 19 παράγραφος 3,

Εκτιμώντας τα ακόλουθα:

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΚ) αριθ. 338/97 αντικαθίσταται από το κείμενο του παραρτήματος του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 9 Αυγούστου 2005.

Για την Επιτροπή

Σταύρος ΔΗΜΑΣ

Μέλος της Επιτροπής

----

(1)ΕΕ L 61 της 3.3.1997, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 834/2004 της Επιτροπής (ΕΕ L 127 της 29.4.2004 σ. 40).

(2)ΕΕ L 103 της 25.4.1979, σ. 1· οδηγία όπως τροποποιήθηκε τελευταία από τον κανονισμό (ΕΚ) αριθ. 807/2003 (ΕΕ L 122 της 16.5.2003, σ. 36).

(3)ΕΕ L 206 της 22.7.1992, σ. 7· οδηγία όπως τροποποιήθηκε τελευταία από τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).

----

ΠΑΡΑΡΤΗΜΑ

“ΠΑΡΑΡΤΗΜΑ

Ερμηνευτικές σημειώσεις των παραρτημάτων Α, Β, Γ και Δ

----

(1)  Όλα τα είδη περιλαμβάνονται στο προσάρτημα ΙΙ εκτός των Lipotes vexillifer, Platanista spp., Bernardius spp., Hyperoodon spp., Orcaella brevirostris, Physeter catodon (συμπεριλαμβάνεται το συνώνυμο Physeter macrocephalus), Sotalia spp., Sousa spp., Neophocaena phocaenoides, Phocoena sinus, Eschrichtius robustus (συμπεριλαμβάνεται το συνώνυμο Eschrichtius glaucus), Balaenoptera spp. (εξαιρουμένου του πληθυσμού Balaenoptera acutorostrata της Δυτικής Γροιλανδίας), Megaptera novaengliae, Eubalaena spp. (παλαιότερα υπαγόμενο στο γένος Balaena) και Caperea marginata τα οποία περιλαμβάνονται στο προσάρτημα I. Τα δείγματα των ειδών του προσαρτήματος II της σύμβασης, συμπεριλαμβανομένων των προϊόντων και των παραγώγων, εκτός από τα προϊόντα κρέατος, που χρησιμοποιούνται για εμπορικούς σκοπούς, τα οποία συλλαμβάνονται από τους κατοίκους της Γροιλανδίας βάσει αδείας που χορηγείται από την αρμόδια σχετική αρχή, θεωρείται ότι ανήκουν στο παράρτημα Β. Έχει καθοριστεί μηδενική ετήσια εξαγωγική ποσόστωση για τα ζώντα δείγματα του πληθυσμού Tursiops truncatus της Μαύρης Θάλασσας που έχουν αφαιρεθεί από το φυσικό τους περιβάλλον και διατίθενται κυρίως για εμπορικούς σκοπούς.

(2)  Πληθυσμοί της Μποτσουάνα, της Ναμίμπια και της Νότιας Αφρικής (που περιλαμβάνονται στο παράρτημα Β):

Με αποκλειστικό σκοπό να επιτραπεί: 1) το εμπόριο κυνηγετικών τροπαίων για μη εμπορικούς σκοπούς· 2) το εμπόριο ζώντων ζώων για προγράματα in situ διατήρησης· 3) το εμπόριο δορών· 4) το εμπόριο δερματίνων ειδών για μη εμπορικούς σκοπούς για την Μποτσουάνα· για εμπορικούς και μη εμπορικούς σκοπούς για τη Ναμίμπια και τη Νότια Αφρική· 5) το εμπόριο μαλλιών για εμπορικούς και μη εμπορικούς σκοπούς για τη Ναμίμπια· 6) το εμπόριο ekipas που έχουν πιστοποιηθεί και έχουν επισημανθεί χωριστά και τα οποία έχουν ενσωματωθεί σε κοσμήματα, για μη εμπορικούς σκοπούς για τη Ναμίμπια· 7) το εμπόριο του καταγεγραμμένου ακατέργαστου ελεφαντοστού (για τη Μποτσουάνα και τη Ναμίμπια, ολόκληροι χαυλιόδοντες και τμήματα αυτών· για τη Νότιο Αφρική, ολόκληροι οι χαυλιόδοντες και κομμένα τμήματα ελεφαντοστού που αμφότερα έχουν μήκος 20 cm ή περισσότερο και βάρος ένα χιλιόγραμμο ή περισσότερο) υπό την επιφύλαξη των κατωτέρω: i) μόνο καταχωρημένα κυβερνητικά αποθέματα, που προέρχονται από το κράτος (εξαιρούνται το κατεσχεμένο ελεφαντοστό και το ελεφαντoστό αγνώστου προελεύσεως) και, στην περίπτωση της Νοτίου Αφρικής, μόνο ελεφαντοστό το οποίο προέρχεται από το εθνικό πάρκο Kruger· ii) μόνο σε εμπορικούς εταίρους για τους οποίους έχει εξακριβωθεί από τη Γραμματεία, κατόπιν διαβουλεύσεων με τη Μόνιμη Επιτροπή, ότι διαθέτουν επαρκή εθνική νομοθεσία και εσωτερικούς εμπορικούς ελέγχους προκειμένου να διασφαλιστεί ότι δεν θα γίνει επανεξαγωγή του εισαγόμενου ελεφαντοστού και ότι η διαχείρισή του θα διεξαχθεί σύμφωνα με όλες τις απαιτήσεις του ψηφίσματος Conf.10.10 (Rev. CoP12) σχετικά με την εσωτερική μεταποίηση και εμπόριο· iii) όχι πριν η Γραμματεία εξακριβώσει τις μελλοντικές χώρες εισαγωγής, και πριν υποβληθεί στη Γραμματεία το πρόγραμμα MIKE όσον αφορά τις βασικές πληροφορίες (π.χ. αριθμός πληθυσμού ελεφάντων, επιπτώσεις παράνομης θήρας)· iv) μέγιστο όριο 20.000 kg (Μποτσουάνα), 10.000 kg (Ναμίμπια) και 30.000 kg (Νότιος Αφρική) ελεφαντοστού μπορεί να διατίθεται στο εμπόριο και να μεταφέρεται άπαξ υπό την αυστηρή επίβλεψη της Γραμματείας· v) τα καθαρά προϊόντα του εμπορίου χρησιμοποιούνται αποκλειστικά για τη διατήρηση του ελέφαντα και τα προγράμματα διατήρησης και ανάπτυξης της Κοινότητας χρησιμοποιούνται εντός ή κοντά σε ζώνες διαβίωσης του ελέφαντα· vi) μόνο εφόσον η Μόνιμη Επιτροπή συμφωνήσει ότι έχουν τηρηθεί οι προαναφερθείσες προϋποθέσεις. Κατόπιν προτάσεως της Γραμματείας, η Μόνιμη Επιτροπή δύναται να αποφασίσει να ζητήσει την παύση του εν λόγω εμπορίου εν μέρει ή πλήρως, σε περίπτωση μη συμμόρφωσης από τις χώρες εξαγωγής ή εισαγωγής ή σε περίπτωση αποδεδειγμένων δυσμενών επιπτώσεων του εμπορίου σε άλλους πληθυσμούς ελέφαντα. Όλα τα άλλα δείγματα θα θεωρούνται δείγματα ειδών που περιλαμβάνονται στο παράρτημα Α και η διάθεση αυτών στο εμπόριο θα ελέγχεται αναλόγως.

(3)  Πληθυσμός της Ζιμπάμπουε (που αναγράφεται στο παράρτημα Β):

Με αποκλειστικό σκοπό να καταστούν δυνατές: 1) οι εξαγωγές κυνηγετικών τροπαίων για μη εμπορικούς σκοπούς· 2) η εξαγωγή ζώντων ζώων σε κατάλληλους και αποδεκτούς προορισμούς· 3) οι εξαγωγές δορών· 4) οι εξαγωγές δερματίνων ειδών και λαξευμένου ελεφαντοστού για μη εμπορικούς σκοπούς. Όλα τα άλλα δείγματα θα θεωρούνται δείγματα ειδών που περιλαμβάνονται στο παράρτημα Α και η διάθεση αυτών στο εμπόριο θα ελέγχεται αναλόγως. Προκειμένου να διασφαλιστεί ότι α) οι τόποι προορισμού των ζώντων ζώων είναι “κατάλληλοι και αποδεκτοί” ή/και ότι ο σκοπός της εισαγωγής είναι “μη εμπορικός”, οι άδειες εξαγωγής και τα πιστοποιητικά επανεξαγωγής μπορούν να εκδίδονται μόνον εφόσον η Διαχειριστική Αρχή λάβει από τη Διαχειριστική Αρχή του κράτους εισαγωγής, πιστοποιητικό που βεβαιώνει ότι: στην περίπτωση α) σύμφωνα με το άρθρο 4 παράγραφος 1 στοιχείο γ) της Σύμβασης, οι εγκαταστάσεις έχουν εξεταστεί από την αρμόδια επιστημονική αρχή και ο προτεινόμενος αποδέκτης έχει εξακριβωθεί ότι είναι κατάλληλα εξοπλισμένος για να στεγάσει και να φρονίσει τα ζώα· ή/και στην περίπτωση β), σύμφωνα με το άρθρο 4 παράγραφος 1 στοιχείο δ), η Διαχειριστική Αρχή έχει βεβαιωθεί ότι το δείγμα δεν θα χρησιμοποιηθεί κυρίως για εμπορικούς σκοπούς.

(4)  Πληθυσμός της Αργεντινής (που περιλαμβάνεται στο παράρτημα Β):

Με αποκλειστικό σκοπό να επιτραπεί το διεθνές εμπόριο ερίου κουράς ζώντων ζώων του είδους βικούνια (vicunas) των πληθυσμών του παραρτήματος Β, καθώς και υφασμάτων και παράγωγων προϊόντων μεταποίησης και άλλων χειροποίητων τεχνουργημάτων. Η ανάποδη του υφάσματος πρέπει να φέρει το λογότυπο που εγκρίθηκε από τις χώρες στη ζώνη επικράτειας των οποίων διαβιώνει το συγκεκριμένο είδος, οι οποίες έχουν υπογράψει τη σύμβαση Convenio para la Conservacion y Manejo de la Vicuna, eνώ η ούγια πρέπει να φέρει την ένδειξη “VICUNA‐ARGENTINA”. Τα άλλα προϊόντα πρέπει να φέρουν σήμα το οποίο να περιλαμβάνει το λογότυπο και την ένδειξη “VICUNA‐ARGENTINA‐ARTESANIA”. Όλα τα άλλα δείγματα θα θεωρούνται δείγματα ειδών που περιλαμβάνονται στο παράρτημα Α και η διάθεση αυτών στο εμπόριο ελέγχεται αναλόγως.

(5)  Πληθυσμός της Βολιβίας (που περιλαμβάνεται στο παράρτημα Β):

Με αποκλειστικό σκοπό να επιτραπεί το διεθνές εμπόριο προϊόντων που κατασκευάζονται από έριο κουράς ζώντων ζώων. Το έριο πρέπει να φέρει τον λογότυπο που εγκρίθηκε από τις χώρες στη ζώνη επικράτειας των οποίων διαβιώνει το συγκεκριμένο είδος, οι οποίες έχουν υπογράψει τη σύμβαση Convenio para la Conservacion y Manejo de la Vicuna, ενώ η ούγια πρέπει να φέρει την ένδειξη “VICUNA‐BOLIVIA”. Τα άλλα προϊόντα πρέπει να φέρουν σήμα το οποίο περιλαμβάνει το λογότυπο και την ένδειξη “VICUNA‐BOLIVIA‐ARTESANIA”. Όλα τα άλλα δείγματα θεωρούνται δείγματα ειδών που περιλαμβάνονται στο παράρτημα Α και η διάθεση αυτών στο εμπόριο ελέγχεται αναλόγως.

(6)  Πληθυσμός της Χιλής (που περιλαμβάνεται στο παράρτμα Β):

Με αποκλειστικό σκοπό να επιτραπεί το διεθνές εμπόριο ερίου κουράς ζώντων ζώων του είδους βικούνια (vicunas) των πληθυσμών του παραρτήματος Β, καθώς και των υφασμάτων και προϊόντων που κατασκευάζονται από αυτά, συμπεριλαμβανομένων των χειροτεχνημάτων πολυτελείας και των πλεκτών ειδών. Η ανάποδη του υφάσματος πρέπει να φέρει το λογότυπο που εγκρίθηκε από τις χώρες στη ζώνη επικράτειας των οποίων διαβιώνει το συγκεκριμένο είδος, οι οποίες έχουν υπογράψει τη σύμβαση Convenio para la Conservacion y Manejo de la Vicuna, ενώ η ούγια πρέπει να φέρει την ένδειξη “VICUNA‐CHILE”. Τα άλλα προϊόντα πρέπει να φέρουν σήμα το οποίο περιλαμβάνει το λογότυπο και την ένδειξη “VICUNA‐CHILE‐ARTESANIA”. Όλα τα άλλα δείγματα θεωρούνται δείγματα ειδών που περιλαμβάνονται στο παράρτημα Α και η διάθεση αυτών στο εμπόριο ελέγχεται αναλόγως.

(7)  Πληθυσμός του Περού (που περιλαμβάνεται στο παράρτημα Β):

Με αποκλειστικό σκοπό να επιτραπεί το διεθνές εμπόριο ερίου κουράς ζώντων ζώων του είδους βικούνια (vicunas) και του εναπομένοντος αποθέματος 3 249 kg ερίου κατά την εποχή της ένατης συνεδρίασης της συνδιάσκεψης των Συμβαλλομένων Μερών (Νοέμβριος 1994), καθώς και των υφασμάτων και των λοιπών ειδών από το υλικό αυτό, συμπεριλαμβανομένων των τεχνουργημάτων πολυτελείας και των πλεκτών ειδών. Η ανάποδη του υφάσματος πρέπει να φέρει το λογότυπο που εγκρίθηκε από τις χώρες στη ζώνη επικράτειας των οποίων διαβιώνει το συγκεκριμένο είδος, οι οποίες έχουν υπογράψει τη σύμβαση Convenio para la Conservacion y Manejo de la Vicuna, ενώ η ούγια πρέπει να φέρει την ένδειξη “VICUNA‐PERU”. Τα άλλα προϊόντα πρέπει να φέρουν σήμα το οποίο περιλαμβάνει το λογότυπο και την ένδειξη “VICUNA‐PERU‐ARTESANIA”. Όλα τα άλλα δείγματα θεωρούνται δείγματα ειδών που περιλαμβάνονται στο παράρτημα Α και η διάθεση αυτών στο εμπόριο ελέγχεται αναλόγως.

(8)  Δεν υπόκεινται στις διατάξεις του παρόντος κανονισμού:

τα απολιθώματα η άμμος κοραλλίων, δηλαδή το υλικό που αποτελείται εν όλω ή εν μέρει από λεπτόκοκκα θραύσματα νεκρών κοραλλίων διαμέτρου όχι μεγαλύτερης των 2 mm, τα οποία δύνανται επίσης να περιέχουν, μεταξύ άλλων, υπολείμματα Foraminifera, οστράκων, μαλακίων και μαλακοστράκων ή κοραλλιοειδών φυκιών τα θραύσματα κοραλλίων (συμπεριλαμβανομένων αμμοχάλικου και τρόχμανων), δηλαδή μη συμπαγή θραύσματα νεκρών κοραλλίων, θραυσθέντων δακτυλόμορφων και άλλα υλικά διαμέτρου μεταξύ 2 και 30 mm.

(9)  Τα τεχνητώς αναπαραγόμενα δείγματα των ακόλουθων υβριδίων ή/και ποικιλιών δεν υπόκεινται στις διατάξεις του παρόντος κανονισμού:

(10)  Τα τεχνητώς πολλαπλασιαζόμενα δείγματα των υβριδίων των γενών Cymbidium, Dendrobium, Phalaenopsis, και Vanda δεν υπόκεινται στις διατάξεις της κανονισμού όταν: α) τα δείγματα διατίθενται στο εμπόριο μεταφερόμενα εντός ξεχωριστών κιβωτίων (π.χ. χαρτοκιβώτια, κουτιά, καφάσια) που περιλαμβάνουν έκαστο 20 ή περισσότερα φυτά του ιδίου υβριδίου· β) τα φυτά κάθε κιβωτίου μπορούν να αναγνωριστούν εύκολα ως τεχνητώς πολλαπλασιαζόμενα δείγματα, διότι παρουσιάζουν υψηλό βαθμό ομοιομορφίας και δεν παρουσιάζουν ασθένειες· και γ) η μεταφορά συνοδεύεται από τεκμηρίωση, όπως τιμολόγιο, στο οποίο δηλώνεται με σαφήνεια ο αριθμός των φυτών κάθε υβριδίου. Τα τεχνητώς αναπαραχθέντα δείγματα των ακόλουθων υβριδίων:

Cymbidium: Υβρίδια διαφορετικών ειδών εντός του γένους και διαγονιδιακά υβρίδια

Dendrobium: : Υβρίδια διαφορετικών ειδών εντός του γένους γνωστά στην κηπευτική ως “nobile-types” and “phalaenopsis-types”

Phalaenopsis: Υβρίδια διαφορετικών ειδών εντός του γένους και διαγονιδιακά υβρίδια

Vanda: Υβρίδια διαφορετικών ειδών εντός του γένους και διαγονιδιακά υβρίδια

Δεν υπόκεινται στις διατάξεις της κανονισμού όταν: α) διατίθενται στην αγορά στο στάδιο της ανθοφορίας, δηλ. με ένα τουλάχιστον άνθος ανά δείγμα και με κυρτωμένα πέταλα· β) έχουν υποστεί επεξεργασία από επαγγελματίες για λιανική πώληση, π.χ. η σήμανση γίνεται με τυπωμένες ετικέτες και η συσκευασία με τυπωμένες συσκευασίες· γ) μπορούν εύκολα να αναγνωριστούν ως τεχνητώς αναπαραχθέντα δείγματα διότι παρουσιάζουν υψηλό βαθμό καθαρότητας, άθικτη ανθοταξία, άθικτες ρίζες, και γενικώς απουσιάζουν οι βλάβες ή οι τραυματισμοί που παρουσιάζουν τα φυτά που προέρχονται από το φυσικό περιβάλλον· δ) τα φυτά δεν παρουσιάζουν χαρακτηριστικά άγριας προέλευσης, όπως προσβολές προκαλούμενες από έντομα και από άλλα ζώα, από μύκητες ή φύκια που κολλάνε στα φύλλα ή από μηχανικές βλάβες στην ανθοταξία, στις ρίζες, στα φύλλα ή σε άλλα σημεία, οι οποίες οφείλονται στη συλλογή· και ε) οι ετικέτες ή οι συσκευασίες αναφέρουν την εμπορική ονομασία του δείγματος, τη χώρα του τεχνιτού πολλαπλασιασμού ή σε περίπτωση διεθνούς εμπορίου κατά τη διαδικασία παραγωγής, τη χώρα στην οποία το δείγμα συσκευάστηκε και επισημάνθηκε· οι ετικέτες ή οι συσκευασίες φέρουν φωτογραφία του λουλουδιού, ή δείχνουν, με άλλο τρόπο που μπορεί να επαληθευτεί εύκολα, την ενδεδειγμένη χρήση των ετικετών και των συσκευασιών.

Τα φυτά τα οποία δεν δικαιούνται εξαίρεσης πρέπει να συνοδεύονται από τα κατάλληλα έγγραφα CITES.

(11)  Τα τεχνητώς πολλαπλασιαζόμενα δείγματα των ποικιλιών του Cyclamen persicum δεν υπόκεινται στις διατάξεις του παρόντος κανονισμού. Ωστόσο, η εξαίρεση δεν ισχύει για τα δείγματα που αποτελούν αντικείμενο εμπορίας ως κόνδυλοι σε λανθάνουσα κατάσταση.

(12)  Εξαίρεση: τεχνιτώς πολλαπλασιαζόμενα φυτά σε μικρές γλάστρες ή άλλες μικρές συσκευασίες, κάθε αποστολή συνοδεύεται από ετικέτα ή έγγραφο που αναφέρει την ονομασία της ταξινομικής κατηγορίας και την ένδειξη “τεχνιτώς αναπαραχθέντα”

----